CELEX: 62019CA0356
Language: el
Date: 2020-09-03 00:00:00
Title: Υπόθεση C-356/19: Απόφαση του Δικαστηρίου (όγδοο τμήμα) της 3ης Σεπτεμβρίου 2020 [αίτηση του Sąd Rejonowy dla m.st. Warszawy w Warszawie (Πολωνία) για την έκδοση προδικαστικής αποφάσεως] — Delfly sp. z o.o. κατά Smartwings Poland sp. z o. o., πρώην Travel Service Polska sp. z o.o. [Προδικαστική παραπομπή – Αεροπορικές μεταφορές – Κανονισμός (ΕΚ) 261/2004 – Άρθρο 7 – Δικαίωμα αποζημίωσης σε περίπτωση καθυστέρησης ή ματαίωσης πτήσης – Τρόπος αποζημίωσης – Αίτημα εκφρασμένο σε εθνικό νόμισμα – Εθνική διάταξη που απαγορεύει την επιλογή του νομίσματος από τον δανειστή]

9.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 378/12
            
         
      Απόφαση του Δικαστηρίου (όγδοο τμήμα) της 3ης Σεπτεμβρίου 2020 [αίτηση του Sąd Rejonowy dla m.st. Warszawy w Warszawie (Πολωνία) για την έκδοση προδικαστικής αποφάσεως] — Delfly sp. z o.o. κατά Smartwings Poland sp. z o. o., πρώην Travel Service Polska sp. z o.o.
      (Υπόθεση C-356/19) (1)
      
      (Προδικαστική παραπομπή - Αεροπορικές μεταφορές - Κανονισμός (ΕΚ) 261/2004 - Άρθρο 7 - Δικαίωμα αποζημίωσης σε περίπτωση καθυστέρησης ή ματαίωσης πτήσης - Τρόπος αποζημίωσης - Αίτημα εκφρασμένο σε εθνικό νόμισμα - Εθνική διάταξη που απαγορεύει την επιλογή του νομίσματος από τον δανειστή)
      (2020/C 378/14)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Rejonowy dla m.st. Warszawy w Warszawie
      
         Διάδικοι στην υπόθεση της κύριας δίκης
      
      Delfly sp. z o.o.
      
         κατά
      
      Smartwings Poland sp. z o. o., πρώην Travel Service Polska sp. z o.o.
      
         Διατακτικό
      
      Ο κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91, και ιδίως το άρθρο 7, παράγραφος 1, του κανονισμού αυτού, έχει την έννοια ότι ο επιβάτης, του οποίου η πτήση ματαιώθηκε ή καθυστέρησε σημαντικά, ή ο δικαιοδόχος του μπορεί να αξιώσει την καταβολή του ποσού της αποζημίωσης που προβλέπει η διάταξη αυτή στο εθνικό νόμισμα που αποτελεί νόμιμο χρήμα στον τόπο της κατοικίας του και, επομένως, η εν λόγω διάταξη αντιτίθεται σε εθνική ρύθμιση ή νομολογιακή πρακτική κράτους μέλους η οποία προβλέπει ότι η σχετική αγωγή που ασκεί ο εν λόγω επιβάτης ή ο δικαιοδόχος του θα απορριφθεί για τον λόγο και μόνον ότι ο ενάγων εξέφρασε το αγωγικό αίτημα στο εθνικό αυτό νόμισμα.
      
         (1)  ΕΕ C 280 της 19.08.2019.